Document ID: 32007D0264

KOMISJONI OTSUS,
25. aprill 2007,
millega muudetakse otsust 2007/30/EÜ seoses üleminekumeetmetega teatavate Bulgaariast pärit piimatoodete suhtes
(teatavaks tehtud numbri K(2007) 1787 all)
(EMPs kohaldatav tekst)
(2007/264/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemisakti, eriti selle artiklit 42,
ning arvestades järgmist:
(1)
Komisjoni 22. detsembri 2006. aasta otsusega 2007/30/EÜ (millega sätestatakse üleminekumeetmed teatavate Bulgaariast ja Rumeeniast pärit loomsete saaduste turustamiseks) (1) sätestatakse teatavad üleminekumeetmed loomsete saaduste suhtes, mis kuuluvad Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni eeskirjad) (2) kohaldamisalasse ning mis on toodetud Bulgaaria ja Rumeenia ettevõtetes hiljemalt 31. detsembril 2006.
(2)
Bulgaaria on nüüd taotlenud võimalust eksportida kolmandatesse riikidesse teatavaid piimatooteid, mis on toodetud kõnealuses liikmesriigis enne 31. detsembrit 2006 ning mis kuuluvad otsuse 2007/30/EÜ kohaldamisalasse.
(3)
Seda taotlust võib rahuldada kooskõlas Euroopa Parlamendi ja nõukogu määruse (EÜ) nr 178/2002 (3) artikli 12 lõikega 1. Bulgaaria on esitanud vajaliku teabe sihtriikide nõusoleku kohta.
(4)
Seetõttu tuleks otsust 2007/30/EÜ vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/30/EÜ artikli 2 lõikesse 1 lisatakse järgmine lõik:
“Lisaks võib Bulgaaria ettevõtetes toodetud piimatooteid eksportida kolmandatesse riikidesse kuni 31. detsembrini 2007 tingimusel, et eksport toimub kooskõlas Euroopa Parlamendi ja nõukogu määruse (EÜ) nr 178/2002 artikliga 12. (4)
Artikkel 2
Käesolev otsus on adresseeritud liikmesriikidele.
Brüssel, 25. aprill 2007

Labels: 3
15
17
18